# НАРОДНО ЧИТАЛИЩЕ „РАЗВИТИЕ -1928г.“с.СОКОЛОВО ОБЛ. БУРГАСКА

**ОТЧЕТ**

**ЗА ДЕЙНОСТА НА ЧИТАЛИЩЕТО ЗА 2021 ГОД.**

 НЧ“Развитие 1928г.“в с. Соколово е юридическо лице с нестопанска цел , създадено и функциониращо на основание на Закона за народните читалища, Закона за юридическите лица с нестопанска цел и Устава на читалището. Целта на читалището е да задоволява потребностите на местното население свързани с развитие и обогатяване на културния живот , социалната и образователна дейност в с. Соколово. Съдейства за запазване и обогатяване традициите и обичаите на българския народ, събуждане на интерес към знание , съдейства за опазване красотата и чистотата на българската реч с оглед развитие на личността и разширяване на знанията на гражданите и приобщаването им към ценностите и постиженията на науката , изкуството и културата.Възпитава и утвърждава националното самосъзнание и е средище за духовен живот и култура на селото.Организира и провежда младежки дейности, събира знания и умения за родния край, предоставя специфични услуги насочени към потребностите на местната общност.

Извършва абонамент на печатни издания с цел по-добра информираност на своите членове.

За постигане на целите на читалището се извършват следните основни дейности :

 Урежда и поддържа библиотека и читалня в която населението може да взема книги. Извършва абонамент на вестници и списания за обогатяване на знанията на населението.

 Развива и подпомага художествената самодейност.

 Организира празненства, чествания и др. подобни дейности. Събира и разпространява знания за родния край.

Читалището разполага към 31.12.2021 г. с богата библиотека съдържаща 11965 бр. библиотечен фонд и годишен абонамент на 4 издания .По програма Българските библиотеки съвременни центрове за четене и информираност, в библиотеката са постъпили книги от дарение със висока художествена и познавателна стойност, с което нуждите на нашите редовни читатели да са по-пълно задоволени.Има нужда от книги от старите български класици,за което ще продължаваме да издирваме още дарители.

Посещенията в библиотеката през 2021г. бяха от читатели които взеха книги за дома-189 бр. и читателски посещения -52бр.

Всички културни мероприятия които се провеждат в читалището са съобразени със ковид епидемията и са съобразени със изискванията за безопасност-използват се дезинфектанти и маски а в библиотеката, съгласно писмо на РЗИ върнатите книги от читателите престояват 14 дни преди да се поставят на рафтовете с книги.

 Културните мероприятия през 2020 год започнаха по обичайния културен календар. Те основно се провеждаха в пенсионерския клуб на селото. На 21 януари се отпразнува Бабин ден с пресъздаване на народния ритуал с поливане на бабата и общото веселие на всички жени. Празника на Трифон Зарезан също бе отбелязан с празнично тържество. На 1 ви март жените от селото изплетоха мартеници за здраве и посрещане на пролетта. В библиотеката се събраха децата и изплетоха уникални мартеници. Отбелязан беше и трети март-националния празник на страната със кратка беседа и изпълнение на революционни песни. Празника на жената бе отбелязан с тържество за жените от селото , организиран и с помощта на кметството. За съжаление след осмомартенския празник Кмета на селото обяви, че поради карантина за Ковид се затварят пенсионерските клубове, с цел опазване здравето на възрастното население.

 Празника на славянската писменост и култура 24 май , който е и празник на читалището бе отбелязан като се изработиха венци от чемшир и пролетни цветя за читалището и кметството.

 Всяко лято има детска библиотека за учениците във ваканция На нея се провеждат занимания при спазване на ковид мерките. Повечето от тях носеха списъците с книги които трябваше да прочетат през лятото . Част тях бяха изпълнени със съвсем малки изключения. Голяма помощ оказа наличието на компютър в библиотеката, с който стихотворенията от списъците на учениците бяха разпечатани им бяха раздадени. Неусетно лятната ваканция свърши, но с това посещенията в библиотеката на учениците не спряха. Започна есен в библиотеката.За съжаление закриването на училището в село силно ограничи посещенията на ученици, защото те учат в Карнобат и повече ползват градската библиотека.През 2021 посещенията в библиотеката не секнаха. Някой от читателите са много редовни и ползват библиотечния фонд, който се обогати с много нови книги след участието на читалището в конкурс за европейски проект „Българските библиотеки съвременни центрове за четене и информираност".Книгите са подбрани за читатели от различна възраст и различни интереси.Те са с високо качество и художествена стойност.

 В библиотеката постъпват нови книги и дарения-през 2021г дарение направи Пенка Стоянова –Стойчева Спиридонова , Маргарита Паскалева –със книги за родния край ,

които са ценна придобивка към книгите в библиотеката и подпомагат краезнанието като една от нашите задачи при провеждане на сбирките със младите читатели. При провеждане на инициативи от страна на кмета , членовете на читалището взеха дейно участие- да почистим България за един ден.Млади и стари взеха чували и сложиха ръкавици ,за да почистят отпадъците по улиците на Соколово. Бяха събрани много чували със смет и изхвърлени в контейнерите, а след това имаше почерпка за участниците.

За нашата дейност голям принос имат Василка Меретева-организатор и деен участник в пенсионерския клуб на селото, членовете на клуба участници в мероприятията на читалището и изпълнението на културния календар, Кмета на селото Неждет Алиейдин, който ни помага при всички наши мероприятия, и има пряко отношение към дейността на читалището.

 Надяваме се през 2022 г. дейността на Читалището в с. Соколово да продължи да се разраства, за да се запази българския дух и съзнание в местното население и да приобщим още нови членове за да обхванем повече хора към нашето дело.

с.Соколово

25.01.2022 Подпис…………………

 Теодор Трайков-председател на читалищното настоятелство

 Подпис……………………

 Драгомира Йорданова-читалищен секретар